CELEX: 32020R2012
Language: sk
Date: 2020-08-05 00:00:00
Title: Delegované nariadenie Komisie (EÚ) 2020/2012 z 5. augusta 2020, ktorým sa mení delegované nariadenie (EÚ) 2018/161, ktorým sa stanovuje výnimka de minimis z povinnosti vylodiť úlovky pri rybolove určitých malých pelagických druhov v Stredozemnom mori, pokiaľ ide o obdobie jej uplatňovania

10.12.2020   
               
               
                  SK
               
               
                  Úradný vestník Európskej únie
               
               
                  L 415/1
               
            
         DELEGOVANÉ NARIADENIE KOMISIE (EÚ) 2020/2012
         z 5. augusta 2020,
         ktorým sa mení delegované nariadenie (EÚ) 2018/161, ktorým sa stanovuje výnimka de minimis z povinnosti vylodiť úlovky pri rybolove určitých malých pelagických druhov v Stredozemnom mori, pokiaľ ide o obdobie jej uplatňovania
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 15 ods. 7,
         keďže:
         
                     (1)
                  
                  
                     Cieľom nariadenia (EÚ) č. 1380/2013 je postupná eliminácia odhadzovania úlovkov pri všetkých druhoch rybolovu Únie zavedením povinnosti vylodiť úlovky druhov, na ktoré sa vzťahujú obmedzenia výlovu. V Stredozemnom mori sa uplatňuje aj na úlovky druhov, na ktoré sa vzťahujú minimálne ochranné referenčné veľkosti, ako sa uvádza v prílohe IX k nariadeniu Európskeho parlamentu a Rady (EÚ) 2019/1241 (2).
                  
               
                     (2)
                  
                  
                     Podľa článku 15 ods. 1 písm. a) nariadenia (EÚ) č. 1380/2013 sa povinnosť vylodiť úlovky uplatňuje na rybolov malých pelagických druhov od 1. januára 2015.
                  
               
                     (3)
                  
                  
                     Aby sa predišlo neprimeraným nákladom spojeným s manipuláciou s nechcenými úlovkami, v delegovanom nariadení Komisie (EÚ) 2018/161 (3) sa povoľuje odhodenie malého percentuálneho podielu úlovkov druhov, na ktoré sa vzťahuje minimálna ochranná referenčná veľkosť. Stanovuje sa v ňom kombinovaná výnimka de minimis, ktorá sa vzťahuje na rybolov malých pelagických druhov pelagickou vlečnou sieťou a/alebo vakovou sieťou a na lov sardely európskej, sardinky európskej, makrely atlantickej a stavríd v geografických podoblastiach Všeobecnej rybárskej komisie pre Stredozemné more (GFCM) 1, 2, 5, 6, 7, 8, 9, 10, 11.1, 11.2 a 12 (západná časť Stredozemného mora); 17 a 18 (Jadranské more) a 15, 16, 19, 20, 22, 23 a 25 (juhovýchodná časť Stredozemného mora).
                  
               
                     (4)
                  
                  
                     Delegované nariadenie (EÚ) 2018/161 sa má uplatňovať do 31. decembra 2020.
                  
               
                     (5)
                  
                  
                     V máji 2020 skupina členských štátov na vysokej úrovni Pescamed v západnej časti Stredozemného mora (Španielsko, Francúzsko a Taliansko), skupina na vysokej úrovni Adriatica v Jadranskom mori (Chorvátsko, Taliansko a Slovinsko) a skupina na vysokej úrovni Sudestmed v juhovýchodnej časti Stredozemného mora (Grécko, Taliansko, Cyprus a Malta), ktoré majú priamy hospodársky záujem na rybolove malých pelagických druhov v Stredozemnom mori, predložili vedecké dôkazy a požiadali o predĺženie výnimky de minimis stanovenej v delegovanom nariadení (EÚ) 2018/161.
                  
               
                     (6)
                  
                  
                     V máji 2020 expertná pracovná skupina Vedeckého, technického a hospodárskeho výboru pre rybárstvo (STECF) predložené vedecké dôkazy preskúmala a skonštatovala, že predĺženie výnimky de minimis by si vyžadovalo ďalšie dôkazy, najmä pokiaľ ide o množstvo odhodených úlovkov oznámených v príslušných druhoch rybolovu.
                  
               
                     (7)
                  
                  
                     V júni 2020 všetky tri skupiny členských štátov na vysokej úrovni predložili ďalšie dôkazy v reakcii na pripomienky expertnej pracovnej skupiny výboru STECF. Na základe ďalších predložených dôkazov dospel výbor STECF (4) k záveru, že vedecké kritériá odôvodňujúce predĺženie výnimky de minimis udelenej v delegovanom nariadení (EÚ) 2018/161 boli splnené.
                  
               
                     (8)
                  
                  
                     Výnimka de minimis stanovená v delegovanom nariadení (EÚ) 2018/161 sa vzťahuje na niekoľko druhov, ktoré sú lovené súčasne maloobjemovými rybárskymi plavidlami a vo veľmi odlišných množstvách a ktoré sa vyloďujú na mnohých rôznych miestach, ktoré sú geograficky rozmiestnené pozdĺž celého pobrežia, čo komplikuje použitie prístupu zameraného na jednu populáciu[?]. Na tieto druhy sa vzťahujú minimálne ochranné veľkosti uvedené v prílohe IX k nariadeniu (EÚ) 2019/1241.
                  
               
                     (9)
                  
                  
                     Zlepšila sa kvalita poskytovaných informácií o neprimeraných nákladoch spojených s manipuláciou s nechcenými úlovkami a množstvách nechcených úlovkov. Výbor STECF však konštatuje, že ešte treba zlepšiť zber údajov o odhodených úlovkoch. V tejto súvislosti a aby sa predišlo neprimeraným nákladom spojeným s manipuláciou s nechcenými úlovkami a prerušeniu činností v príslušných druhoch rybolovu a súvisiacich hospodárskych činností, Komisia považuje za vhodné predĺžiť obdobie uplatňovania výnimky de minimis stanovenej v delegovanom nariadení (EÚ) 2018/161.
                  
               
                     (10)
                  
                  
                     Delegované nariadenie (EÚ) 2018/161 by sa preto malo zodpovedajúcim spôsobom zmeniť.
                  
               
                     (11)
                  
                  
                     Opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, a preto by toto nariadenie malo nadobudnúť účinnosť ihneď po jeho uverejnení. Z dôvodu právnej istoty a keďže platnosť delegovaného nariadenia (EÚ) 2018/161 uplynie 31. decembra 2020, toto nariadenia by sa malo uplatňovať od 1. januára 2021,
                  
               PRIJALA TOTO NARIADENIE:
         
            Článok 1
            V článku 4 delegovaného nariadenia (EÚ) 2018/161 sa druhý odsek nahrádza takto:
            
               „Uplatňuje sa do 31. decembra 2023.“
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5 augusta 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 354, 28.12.2013, s. 22.
         
            (2)  Nariadenie Európskeho parlamentu a Rady (EÚ) 2019/1241 z 20. júna 2019 o zachovaní rybolovných zdrojov a ochrane morských ekosystémov prostredníctvom technických opatrení, ktorým sa menia nariadenia Rady (ES) č. 1967/2006, (ES) č. 1224/2009 a nariadenia Európskeho parlamentu a Rady (EÚ) č. 1380/2013, (EÚ) 2016/1139, (EÚ) 2018/973, (EÚ) 2019/472 a (EÚ) 2019/1022 a ktorým sa zrušujú nariadenia Rady (ES) č. 894/97, (ES) č. 850/98, (ES) č. 2549/2000, (ES) č. 254/2002, (ES) č. 812/2004 a (ES) č. 2187/2005 (Ú. v. EÚ L 198, 25.7.2019, s. 105).
         
            (3)  Delegované nariadenie Komisie (EÚ) 2018/161 z 23. októbra 2017, ktorým sa stanovuje výnimka de minimis z povinnosti vylodiť úlovky pri rybolove určitých malých pelagických druhov v Stredozemnom mori (Ú. v. EÚ L 30, 2.2.2018, s. 1).
         
            (4)  Vedecký, technický a hospodársky výbor pre rybárstvo (STECF). Hodnotenie spoločných odporúčaní o povinnosti vylodiť úlovky a o nariadení o technických opatreniach (STECF-20-04). Úrad pre vydávanie publikácií Európskej únie, Luxemburg, 2020, https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf/d71aef4f-7366-48cb-9cdb-afcf58565ee6.